ლოგან მარშალ-გრინი

ლოგან მარშალ-გრინი — ამერიკელი მსახიობი და კინორეჟისორი. ცნობილია სატელევიზიო სერიალებში „24", „მარტოხელა გულები", „მოგზაური", „მუქი ლურჯი" და „კარიერი" შესრულებული როლებით, ასევე ფილმებში „ეშმაკი", „პრომეთე", „მოწვევა", „ადამიანი ობობა: დაბრუნება", „განახლება" და „როდესაც ისინი დაგვინახავენ".

ადრეული ცხოვრება
მარშალ-გრინი დაიბადა ჩარლსტონში, სამხრეთ კაროლინაში, მასწავლებელი მშობლების ოჯახში. გაიზარდა დედასთან, ლოური მარშალთან ერთად კრენსტონში, როდ-აილენდში, სანამ დედა ბრაუნის უნივერსიტეტში თეატრს ასწავლიდა. ჰყავს ტყუპი ძმა ტეილორი. ორივე სწავლობდა ბარინგტონის საშუალო სკოლაში 1990-იანი წლების დასაწყისში. საბაკალავრო სწავლება გაიარა ტენესის უნივერსიტეტში, ნოქსვილში, სადაც სასკოლო გაზეთ „ყოველდღიური შუქურისთვისაც" წერდა.

თეატრით დაინტერესების შემდენ ლოგანი შეუდგა სწავლას ეროვნული თეატრის ინსტიტუტში უოტერფორდში, კონექტიკუტში. შემდეგ კი მიიღო მაგისტრის ხარისხი სახვით ხელოვნებაში ნიუ-იორკის უნივერსიტეტის ტიშის ხელოვნების სკოლის სამაგისტრო სამსახიობო პროგრამაში.

კარიერა
მარშალ-გრინი გამოჩნდა სერიალებში „სამართალი და წესრიგი: განსაკუთრებული მსხვერპლი" (2003) და „სამართალი და წესრიგი" (2004), შემდეგ კი განმეორებადი როლები მიიღო -ის სერიალებში „მარტოხელა გულები" და „24". ნილ ლაბიუტის პიესაში „მანძილი აქედან" (2004) შესრულებული როლისთვის ლოგანმა მიიღო -ი.

2005 წელს მან ითამაშა სამ სხვადასხვა დადგმაში: ივნისში შეასრულა ანთროპომორფული ზვიგენის როლი ადამ ბოქის „ დაბლობებში ცურვაში"; აგვისტოში ბო დეკერის როლი უილიამ ინჯის „ავტობუსის გაჩერების" დადგმაში; დეკემბერში, კი ბეთჰოვენი „პინატსის" პაროდიულ პიესაში „ძაღლი ღმერთს ხედავს: მოზარდი სულელის აღსარებები" (რისთვისაც -ზე დასახელდა).

მარშალ-გრინმა შეასრულა ბოროტი ედმუნდის როლი -ის „მეფე ლირი"-ს დადგმაში კევინ კლაინთან მთავარ როლში, ჯეიმს ლეფაინის რეჟისურით. „მეფე ლირისა" და „ღორის ფერმაში" შესრულებული როლებისთვის -ზე დასახელდა.

2005 წელს მარშალ-გრინი ფილმში „ალქიმია" გამოჩნდა. იმავე წელს ითამაშა -ის ფილმში „დიდი დარბევა". 2007 წელს -ის სერიალში „მოგზაური" ტაილერ ფოგის როლი შეასრულა. 2007 წლის ფილმში „სამყაროს გარშემო" პაკოს როლი ითამაშა. -ის სერიალში „მუქი ლურჯი" -ს ფარულ ჯგუფში დილან მაქდერმოტის მეთაურობით დინ ბენდისის როლი შეასრულა. 2010 წლის კრიმინალურ დრამაში „ბრუკლინის საუკეთესო" ანტუან ფუკუას რეჟისურით ახალგაზრდა პოლიციელი განასახიერა, ასევე მთავარი როლი ჰქონდა საშინელებათა ფილმში „ეშმაკი".

გამოჩნდა 2012 წლის რიდლი სკოტის ფილმში „პრომეთე" ჰოლოუეის გემის ეკიპაჟის წევრის როლით. ასევე განასახიერა უილი კარინ კუსამას 2015 წლის საშინელებათა-თრილერ ფილმში „მოწვევა".

2018 წელს მარშალ-გრინი მთავარ როლში გამოჩნდა ლი უონელისა და -ის სამეცნიერო-ფანტასტიკური კიბერპანქ ფილმში „განახლება".

მარშალ-გრინმა რეჟისორული დებიუტი განახორციელა დრამა ფილმით „გზის მიტოვება", რომელიც 2019 წლის მარტში გამოვიდა. ფილმში მთავარ როლებს ეთან ჰოუქი და ბეტი გაბრიელი ასრულებდნენ; პროდიუსერი იყო ჯეისონ ბლამი -ის მეშვეობით. მსახიობი გამოჩნდა სერიალი „როდესაც ისინი გვხედავენ"-ის ეპიზოდში და ითამაშა ვიდეოთამაშში „ტყუილების თქმა", რომელიც 2019 წლის აგვისტოში გამოვიდა.

პირადი ცხოვრება
2008-2012 წლებში მარშალ-გრინი ურთიერთობაში იყო მსახიობ მარისა ტომეისთან. 2012 წელს დაქორწინდა მსახიობ დიან გეტაზე. წყვილს ჰყავს ერთი ვაჟი (2014). მარშალ-გრინი ასევე ყოფილი მეუღლის ქალიშვილის გამზრდელი მამაა (2010), რომლის მამა მსახიობი ჯონი ლიუისი იყო. გეტამ 2019 წლის 5 აპრილს განქორწინება მოითხოვა.